ཚེས་ཉེར་དགུ་ཉིན་གྱི་ཞོགས་པར།ལོ་ཧོས་ཉིན་གྱིས་གངས་རི་དང་ཁངས་ལམ་རྡོག་པས་བརྫི་བཞིན།མིག་སྔའི་རང་རྒྱལ་སྐམ་སའི་སྟེང་གི་སྣུམ་གཏེར་རྟེན་གཞི་གཙོ་བོ་ཏུང་ཕིན་སྣུམ་གཏེར་ལ་རྟོག་ཞིབ་དུ་སོང་།སྔོ་རྩྭ་འབུས་པ་མི་མཐོང་ལ་བྱ་རིགས་འཕུར་དཀའ་བའི་བྱེ་ཐང་སྟེང་དུས་ཚོད་ལྔ་ཙམ་ལ་སོང་རྗེས།གཞི་ནས་ཏུང་ཕིན་སྣུམ་འདོན་ཁྲོན་པ་དང་པོའི་སར་བསླེབས།ལོ་ཧོས་ཉིན་གྱིས་སྣུམ་གཏེར་རྟེན་གཞིའི་ལས་བཟོ་བ་ཡོངས་ལ་ལག་འཇུ་བྱས་ཏེ།ཁོ་ཚོར་བླ་མེད་ཀྱི་གུས་སེམས་དང་དུས་ཆེན་ལ་སྨོན་འདུན་ཞུས་པའི་འདོད་བློ་བསྟན།ཁེ་ལས་འབྲེལ་ཡོད་འགན་ཁུར་མི་སྣའི་མཚམས་སྦྱོར་བྱས་ནས་བཤད་རྒྱུར།སྣུམ་གཏེར་སྔོག་འདོན་བྱ་བར་སྔོན་ཐོན་གྱི་སྒྲིག་ཆས་དང་སྔོན་ཐོན་ལག་རྩལ་བཀོལ་ནས་སྔོག་འདོན་བྱེད་ཀྱིན་ཡོད་པས།དེས་སྣུམ་གཏེར་གྱི་ཁྲོན་པ་རེ་རེའི་ཐོན་འབབ་ཆེས་མཐོ་སར་བསྐྱལ་ཡོད་ལ།མིག་སྔར།སྣུམ་གཏེར་རང་བྱུང་སོལ་རླངས་ཀྱི་སྤུས་ཀ་རྒྱལ་ཡོངས་ཀྱི་མདུན་གྲས་ན་ཡོད་ཟེར།ལོ་ཧོས་ཉིན་གྱིས་མཚམས་སྦྱོར་ལ་ཉན་རྗེས་སྤྲོ་བ་འབུམ་གྱིས་མྱོས་པའི་སྒོ་ནས་བསྟན་དོན།ཏུང་ཕིན་སྣུམ་གཏེར་གྱི་གསར་རྙེད་ནི་སྣུམ་རླངས་རྩད་ཞིབ་གཞུང་ལུགས་དང་སྔོག་འདོན་ལག་ལེན་སྐོར་གྱི་ཐོད་བརྒལ་ཆེན་པོ་ཞིག་ཡིན་པ་དང་།ཁེ་ལས་ཀྱིས་གསར་སྐྲུན་ཡར་སྐུལ་གྱི་ཐབས་ཇུས་ལག་བསྟར་དངོས་འབེབས་བྱས་ཏེ།ཁེ་ལས་ཀྱི་རིམ་སྤོར་ཅན་གྱི་གོམ་སྟབས་སྔར་ལས་ཇེ་མགྱོགས་སུ་གཏོང་དགོས་ཟེར།